27. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.89812 της 15/22 Δεκ. 1980 (ΦΕΚ Β΄1292) Περί υπαγωγής στις διατάξεις του άρθρ.38 του από 17-5/15.6.1959 Β.Δ/τος της πληρωμής των λογαριασμών χρήσεως των μηχανημάτων των Νομαρχιακών Ταμείων. Έχοντας υπόψη: 1.Τις διατάξεις του άρθρ.20, 21 και 39 παρ.2 του από 17-5/15.6.1959 Β.Δ/τος «περί οικονομικής διοικήσεως και λογιστικού δήμων και κοινοτήτων». 2.Την ανάγκη άμεσης εξοφλήσεως, από τους Δήμους και τις Κοινότητες, των λογαριασμών χρήσεως των μηχανημάτων των Νομαρχιακών Ταμείων, προκειμένου να εξασφαλισθή η κανονική καταβολή των αποδοχών των χεριστών των μηχανημάτων καθώς και των δαπανών συντηρήσεως και λειτουργίας τούτων. 3.Την 40090/28.5.1980 κοινή απόφαση του Πρωθυπουργού και του Υπουργού των Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών»,. αποφασίζουμε: Εγκρίνουμε την υπαγωγή της πληρωμής των δαπανών χρήσεως μηχανημάτων των Νομαρχιακών Ταμείων από τους Δήμους και τις Κοινότητες της χώρας στις διατάξεις του άρθρ.38 του από 175/15.6.1959 Β.Δ/τος «περί οικονομικής διοικήσεως και λογιστικού των δήμων και κοινοτήτων, βάσει των σχετικών λογαριασμών και λοιπών δικαιολογητικών που εκδίδουν τα Νομαρχιακά Ταμεία. 3.Ζ.δ.27 Οικονομική Διοίκηση και Λογιστικό 